Svorkmo kraftverk

Svorkmo Kraftverk er et vannkraftverk i Orklavassdraget i Orkland kommune i Trøndelag.

Kraftverket utnytter ett 99 meter fall i elven Orkla fra et inntak ved Bjørset i Meldal til Hongslo ved Svorkmo. 

Overføringstunnelen er om lag 15 km lang. Det hentes også inn vann fra flere bekkeinntak slik at vann fra Svorka og Raubekken utnyttes. Kraftverket har ikke reguleringsmagasin, men tar vann direkte fra Orkla med et inntaktsmagasin ved Bjørset. Svorkmo kraftverk innebærer at den økte vannføringen om vinteren (som ville ha gitt isproblemer) blir ført i tunnel. 

Like nedenfor inntaket er det satt opp en lukedam på tvers av hele elva. Denne lukedammen leder vann til inntaket og regulerer flom, samtidig som tillater fisk å gå opp i elven.Kraftverkene i Orkla (1986): Orkla-utbyggingen. En oversikt over utbyggingen og kostnadene. Berkåk, 1986.

Midlere årsproduksjon er på 270 GWh og installert effekt er på 54 MW på to francisturbiner. 

Kraftverket startet produksjonen i 1983.

Eier er Kraftverkene i Orkla der Statkraft igjennom Trondheim Energiverk Kraft er største eier.

Referanser

Kilder

 NVE vannkraftdatabase
 Hafslund E-CO
 TrønderEnergi

Kategori:Vannkraftverk i Trøndelag
Kategori:Kraftverk i Orkland
Kategori:Kraftverk etablert i 1983
Kategori:1983 i Norge
Kategori:TrønderEnergi
Kategori:Statkraft
Kategori:Kraftverkene i Orkla DA
Kategori:Hafslund E-CO Vannkraft
Kategori:Orklavassdraget